2038.
Na osnovu člana 33 stav 14, člana 44 stav 10, člana 54 stav 11, člana 74 stav 8 i člana 78 stav 7 Zakona o igrama na sreću ("Službeni list CG", broj 91/25),   Ministarstvo finansija donijelo je
PRAVILNIK
O SADRŽAJU I OBRASCU ZAHTJEVA ZA IZDAVANJE ODOBRENJA ZA PRIREĐIVANJE IGARA NA SREĆU U KAZINU, IGARA KLAĐENJA, IGARA NA SREĆU NA AUTOMATIMA I RJEŠENJA ZA PRIREĐIVANJE IGARA TOMBOLE ZATVORENOG TIPA I ZA PRIREĐIVANJE IGARA NA SREĆU PUTEM INTERNETA
("Službeni list Crne Gore", br. 151/25 od 19.12.2025)
Član 1
Ovim pravilnikom propisuje se sadržaj i obrazac zahtjeva za izdavanje odobrenja za priređivanje igara na sreću u kazinu, igara klađenja, igara na sreću na automatima i rješenja za priređivanje igara tombole zatvorenog tipa i za priređivanje igara na sreću putem interneta.
Član 2
Obrazac zahtjeva za izdavanje odobrenja za priređivanje igara na sreću u kazinu sadrži:
   - podatke o podnosiocu zahtjeva (naziv, adresa i sjedište privrednog društva, poreski identifikacioni broj (PIB), e-mail adresa i kontakt telefon);
   - podatke o odgovornom licu (ime i prezime, jedinstveni matični broj, a za stranca broj važeće strane putne isprave, datum, mjesto, godina i država rođenja, prebivalište, adresa stanovanja, naziv funkcije koju zauzima u privrednom društvu podnosioca zahtjeva za izdavanje odobrenja za priređivanje igara na sreću u kazinu);
   - podatke o lokaciji (adresi) i nazivu objekta za koji se traži odobrenje za priređivanje igara na sreću u kazinu;
   - podatke o broju stolova za igre na sreću, mjesta na ruletu, automata za igre na sreću, elektronskih ruleta, nazivu proizvođača, godini proizvodnje, serijskom broju stolova za igre na sreću, automata za igre na sreću i elektronskog ruleta;
   - mjesto i datum podnošenja zahtjeva;
   - potpis odgovornog lica podnosioca zahtjeva,
   - pečat privrednog društva podnosioca zahtjeva.
Zahtjev iz stava 1 ovog člana podnosi se na Obrascu 1.
Član 3
Obrazac zahtjeva za izdavanje odobrenja za priređivanje igara klađenja sadrži:
   - podatke o podnosiocu zahtjeva (naziv, adresa i sjedište privrednog društva; poreski identifikacioni broj (PIB); e-mail adresa i kontakt telefon);
   - podatke o odgovornom licu (ime i prezime, jedinstveni matični broj, a za stranca broj važeće strane putne isprave, datum, mjesto, godina i država rođenja, prebivalište, adresa stanovanja, naziv funkcije koju zauzima u privrednom društvu podnosioca zahtjeva za izdavanje odobrenja za priređivanje igara na sreću u kazinu);
   - podatke o lokaciji (adresi) i nazivu objekta za koji se traži odobrenje za priređivanje igara klađenja, pojedinačno za svaki objekat za koji se traži odobrenje;
   - podatke o broju samouslužnih terminala, nazivu proizvođača, godini proizvodnje, serijskom broju samouslužnog terminala, pojadinačno za svaki objekat za koji se traži odobrenje za priređivanje igara klađenja;
   - mjesto i datum podnošenja zahtjeva;
   - potpis odgovornog lica podnosioca zahtjeva,
   - pečat privrednog društva podnosioca zahtjeva.
Zahtjev iz stava 1 ovog člana podnosi se na Obrascu 2.
Član 4
Obrazac zahtjeva za izdavanje odobrenja za priređivanje igara na sreću na automatima sadrži:
   - podatke o podnosiocu zahtjeva (naziv, adresa i sjedište privrednog društva, poreski identifikacioni broj (PIB), e-mail adresa i kontakt telefon);
   - podatke o odgovornom licu (ime i prezime, jedinstveni matični broj, a za stranca broj važeće strane putne isprave, datum, mjesto, godina i država rođenja, prebivalište, adresa stanovanja, naziv funkcije koju zauzima u privrednom društvu podnosioca zahtjeva za izdavanje odobrenja za priređivanje igara na sreću u kazinu);
   - podatke o lokaciji (adresi) i nazivu objekta za koji se traži odobrenje za priređivanje igara na sreću na automatima, pojedinačno za svaki objekat za koji se traži odobrenje;
   - podatke o broju automata za igre na sreću, elektronskih ruleta, nazivu proizvođača, godini proizvodnje, serijskom broju automata za igre na sreću i elektronskog ruleta, pojadinačno za svaki objekat za koji se traži odobrenje za priređivanje igara na sreću na automatima;
   - mjesto i datum podnošenja zahtjeva;
   - potpis odgovornog lica podnosioca zahtjeva,
   - pečat privrednog društva podnosioca zahtjeva.
Zahtjev iz stava 1 ovog člana podnosi se na Obrascu 3.
Član 5
Obrazac zahtjeva za izdavanje rješenja za priređivanje igara tombole zatvorenog tipa, sadrži:
   - podatke o podnosiocu zahtjeva (naziv, adresa i sjedište privrednog društva, poreski identifikacioni broj (PIB), e-mail adresa i kontakt telefon);
   - podatke o odgovornom licu (ime i prezime, jedinstveni matični broj, a za stranca broj važeće strane putne isprave, datum, mjesto, godina i država rođenja, prebivalište, adresa stanovanja, naziv funkcije koju zauzima u privrednom društvu podnosioca zahtjeva za izdavanje odobrenja za priređivanje igara na sreću u kazinu);
   - podatke o lokaciji (adresi) objekta, u kojem će se priređivati tombola zatvorenog tipa;
   - podatke o opremi ili uređaju koja će se koristiti za priređivanje tombole zatvorenog tipa (serijski broj opreme ili uređaja, broj i datum deklaracije proizvođača s mjesecom i godinom proizvodnje uređaja ili opreme);
   - mjesto i datum podnošenja zahtjeva;
   - potpis odgovornog lica podnosioca zahtjeva;
   - pečat privrednog društva podnosioca zahtjeva.
Zahtjev iz stava 1 ovog člana podnosi se na Obrascu 4.
Član 6
Obrazac zahtjeva za izdavanje rješenja za priređivanje igra na sreću putem interneta sadrži:
   - podatke o podnosiocu zahtjeva (naziv, adresa i sjedište privrednog društva; poreski identifikacioni broj (PIB), e-mail adresa i kontakt telefon);
   - podatke o odgovornom licu (ime i prezime, jedinstveni matični broj, a za stranca broj važeće strane putne isprave, datum, mjesto, godina i država rođenja, prebivalište, adresa stanovanja, naziv funkcije koju zauzima u privrednom društvu podnosioca zahtjeva za izdavanje odobrenja za priređivanje igara na sreću u kazinu);
   - podatke o broju i datumu izdatog odobrenja za priređivanje igara na sreću;
   - podatke o nazivu organa koji je izdao odobrenje za priređivanje igara na sreću;
   - podatke o periodu važenja izdatog odobrenja za priređivanje igara na sreću;
   - podatke o vrsti igre na sreću za koje je izdato odobrenje (igre na sreću u kazinima, igre klađenja - kladioničke igre, igre na sreću na automatima);
   - podatke o vrsti igre na sreću putem interneta (kladioničke igre na sreću putem interneta, igre na sreću u virtuelnim kazinima i igre na sreću na virtuelnim automatima putem interneta);
   - podatke o internet stranici (IP adresu, internet stranicu, internet domen);
   - podatke o lokaciji softvera, nazivu softverske platforme priređivača igara na sreću na kojoj se namjeravaju priređivati igre na sreću putem interneta;
   - podatke o načinu registracije i zaštite korisnika;
   - podatke o tehničkoj zaštiti sistema i sigurnost korisničkih podataka;
   - mjesto i datum podnošenja zahtjeva;
   - potpis odgovornog lica podnosioca zahtjeva;
   - pečat privrednog društva podnosioca zahtjeva.
Zahtjev iz stava 1 ovog člana podnosi se na Obrascu 5.
Član 7
Obrasci 1 do 5 čine sastavni dio ovog pravilnika.
Član 8
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 14-040/25-39059/4
Podgorica, 17. decembra 2025. godine
Ministar,
Novica Vuković, s.r.
NAPOMENA IZDAVAČA:
Priloge koji su sastavni dio ovog propisa možete pogledati ovdje.